 Aịzaya 32  Lee! Otu eze ga-achị ka e wee nwee ezi omume; ndị isi ga-achịkwa dị ka ndị isi ka e wee nwee ikpe ziri ezi.Onye nke ọ bụla ga-adị ka ebe izere ifufe na ebe mgbaba iji zere oké mmiri ozuzo, dị ka mmiri iyi ndị dị nala mmiri na-adịghị, dị ka ndò nke oké nkume dị elu nala kpọrọ nkụ.A gaghịkwa anyachi anya ndị na-ahụ ụzọ, ntị nke ndị na-anụ ihe ga-egekwa ntị.Obi nke ndị na-eme oké ngwa ngwa ga-echebara ihe ọmụma echiche, ọbụna ire ndị nsụ ga na-ekwu ihe doro anya nụzọ na-aga were were.A gakwaghị akpọ onye nzuzu onye na-emesapụ aka; a gaghịkwa asị na onye arụrụala bụ onye a na-asọpụrụ;nihi na onye nzuzu ga na-ekwu okwu nzuzu, obi ya ga na-echepụta ihe ọjọọ iji si nezi ofufe dapụ, na-ekwukwa okwu ọjọọ megide Jehova, ime ka afọ nke mkpụrụ obi agụụ na-agụ tọgbọrọ chakoo, ọ na-emekwa ka ọbụna onye akpịrị na-akpọ nkụ ghara ịṅụ mmiri.Ngwá ọrụ nke onye arụrụala dị njọ. O nyewo ndụmọdụ ka e mee omume rụrụ arụ, iji were okwu ụgha bibie ndị ọ na-enweghị ka ọ hà ha, ọbụna mgbe ogbenye kwuru ihe ziri ezi.Ma onye na-emesapụ aka enyewo ndụmọdụ ka e mesapụ aka; ọ ga-ebilikwa ọtọ ịkwado mmesapụ aka.Unu ndị inyom obi ruru ala, bilienụ ọtọ gee ntị nolu m! Unu ndị inyom na-adịghị echegbu onwe unu, ṅaanụ ntị nihe m na-ekwu!Tupu otu afọ na ụbọchị ole na ole agafee, unu ndị na-adịghị echegbu onwe unu ga-ama jijiji, nihi na ịghọ mkpụrụ vaịn ga-akwụsịworị ma ọ dịghị mkpụrụ a tụtụkọtara.Maanụ jijiji, unu ndị inyom obi ruru ala! Maanụ jijiji, unu ndị na-adịghị echegbu onwe unu! Yipụnụ uwe unu gbara ọtọ, keenụ ákwà iru uju núkwù.Tienụ aka nobi, kwaara ubi dị iche iche mara mma ákwà arịrị, kwaakwaranụ osisi vaịn nke na-amị mkpụrụ ákwà.Ọ bụ naanị ogwu, ya bụ, osisi bụ ogwu ogwu, na-epulite nala ndị m, nihi na o puru nelu ụlọ niile aṅụrị jupụtara na ha, ee, obodo nke nwere obi ụtọ dị ukwuu.Nihi na a gbahapụwo ụlọ elu ya, mkpọtụ nke na-eme nobodo akwụsịwo; Ofel na ụlọ nche aghọwo ala tọgbọrọ nkịtị, bụ ebe ịnyịnya ọhịa na-aṅụrị ọṅụ, ebe ìgwè anụ ga na-ata nri ruo mgbe a na-akaghị aka;ruo mgbe e si neluigwe wụkwasị anyị mmụọ, mgbe ala ịkpa ghọrọ ubi mkpụrụ osisi, e werekwa ubi mkpụrụ osisi dị ka ezigbo oké ọhịa.Ikpe ziri ezi ga-ebikwa nala ịkpa, ezi omume ga-ebikwa nubi mkpụrụ osisi.Ihe ezi omume ahụ ga-arụpụta bụ udo; ihe ga-esikwa nezi omume ahụ pụta bụ ịnọ jụụ na ịnọ nobi iru ala ruo mgbe ebighị ebi.Ndị m ga-ebikwa nebe obibi nke udo dị nakwa nụlọ nke ha ga-ebi nobi iru ala zuru ezu nakwa nebe izu ike nke nsogbu na-adịghị.Akụ mmiri ígwé ga na-ada mgbe oké ọhịa dara, a ga-eweda obodo a nala kpamkpam.Obi ụtọ na-adịrị unu ndị na-akụ mkpụrụ nakụkụ mmiri niile, ndị na-atọhapụ ụkwụ ehi na ụkwụ ịnyịnya ibu. 